**Mandátna zmluva**

*uzavretá v zmysle ustanovení § 566 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 586/2003 Z.z. o advokácii a vyhlášky č. 655/2004 Z.z. o odmenách a náhradách advokátov za poskytovanie právnych služieb v znení neskorších predpisov*

*(ďalej len „****zmluva****“)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

medzi nasledovnými zmluvnými stranami

Mandant:

Obchodné meno: **Obec Lozorno**

Sídlo: Hlavná 1, 900 55 Lozorno

IČO: 00 304 905

Bankové spojenie: Slovenská sporiteľňa, a.s.

IBAN: SK61 0900 0000 0052 1279 9275

V zastúpení: Mgr. Ľuboš Tvrdoň, starosta

E-mail: obec@lozorno.sk

(ďalej aj ako „**mandant**“)

Mandatár:

Obchodné meno: **...**

Sídlo: ...

IČO: ...

IČ DPH: ...

Bankové spojenie: ...

IBAN: ...

V zastúpení: ...

Zápis v zozname SAK: č. ...

(ďalej aj ako „**mandatár**“)

**I.**

**Predmet zmluvy**

1. Predmetom a účelom tejto Zmluvy je poskytovanie právneho poradenstva, právnych služieb, právnej podpory vrátane služieb právneho zastupovania podľa § 1 ods. 2 písm. n) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) mandantovi mandatárom pre potreby starostu obce a obecného úradu (vrátane stavebného úradu) v predpokladanom rozsahu požadovanom mandantom:

a) priebežná mesačná observácia a analyzovanie nových právnych úprav, ich zmien ako aj zmien relevantnej právnej praxe a analyzovanie ich dopadov na právnu prax obstarávateľa a nimi vyvolaných potrieb zmien legislatívy a právnych dokumentov obstarávateľa pre potreby orgánov obce a obecného úradu vrátane priebežnej právnej podpory pri transformácii stavebného úradu vzhľadom na novú územnoplánovaciu a stavebnú legislatívu a prípravu jej zavedenia do praxe a následnej prvej fázy jej aplikácie,

b) právne poradenstvo, vypracovanie právnych stanovísk, analýz, zmlúv a rozborov podľa požiadavky verejného obstarávateľa, konzultácia u klienta (verejného obstarávateľa) v prípade potreby a právna podpora pre potreby starostu obce a obecného úradu (vrátane stavebného úradu) vo veciach nespadajúcich pod ustanovenie §1 ods.2 písm. n) Zákona o verejnom obstarávaní v predpokladanom rozsahu 25 hodín mesačne v priemere za celé obdobie trvania mandátnej zmluvy.

1. Mandatár preberá tiež záväzok poskytovať mandantovi podľa jeho požiadaviek a poverení aj naviac výkony podľa potreby a rozhodnutia mandanta nad limit podľa odseku 1 písm. b) tohto článku zmluvy a tiež záväzok za rovnakých cenových podmienok ako sú dohodnuté v tejto zmluve pre časť výkonov uvedených v ods. 1 písm. b) tohto článku zmluvy poskytovať mandantovi v prípade jeho rozhodnutia a požiadavky právne poradenstvo, právnu pomoc a právne služby vrátane služieb právneho zastupovania v rozsahu podľa § 1 ods. 2 písm. n) Zákona o verejnom obstarávaní, ak sa na tom strany dohodnú.
2. Jednotlivé mandáty a požiadavky na poskytnutie právneho poradenstva a právnych služieb budú zo strany mandanta zadávané v závislosti na potrebe ich poskytnutia pre mandanta, základný rámec právneho poradenstva a právnych služieb je daný charakterom činností vyplývajúcim pre mandanta z osobitných právnych predpisov, súčasťou zákazky je aj právne zastupovanie mandanta v súdnych a správnych konaniach, vrátane konaní mimosúdnych a poskytovanie právnej podpory v administratívnych konaniach a procesoch, najmä v konaniach sankčných (priestupkových a administratívno-deliktuálnych) a v konaniach stavebných.
3. Požadovaný reakčný čas pri poskytovaní služby: nasledujúci pracovný deň po doručení požiadavky na poskytnutie služby, s prihliadnutím na zadaný rozsah, resp. podľa dohody zmluvných strán.
4. Táto zmluva sa uzatvára na základe ponuky zo dňa ...................... predloženej mandatárom na základe výzvy mandanta zverejnenom prostredníctvom portálu TENDERnet ako zákazka č. 18196, ktorá bola mandatárom ako obstarávateľom vyhodnotená ako najvýhodnejšia. Predmet zmluvy ako zákazka malého rozsahu bol vysúťažený na základe vyhodnotenia ponúk podľa par. 1 ods. 14 zákona č. 343/2015 Z. z. o verejnom obstarávaní, pričom ponuka mandatára bola vyhodnotená ako úspešná.

**II.**

**Povinnosti mandatára**

1. Mandatár je povinný postupovať pri poskytovaní právneho poradenstva a výkone právnych služieb podľa tejto zmluvy s vynaložením potrebnej odbornej starostlivosti.
2. Mandatár vykonáva svoju činnosť v súlade s pokynmi mandanta, ako i v súlade s jeho záujmami. Mandatár je povinný bezodkladne oznámiť mandantovi všetky skutočnosti, ktoré môžu mať vplyv na zmenu pokynov mandanta a ktoré sa mandatárovi stali známe v súvislosti s vybavovaním záležitostí mandanta.
3. Mandant je povinný pri udelení mandátu jednoznačne a zreteľne vymedziť pokyny na výkon mandátu, na ktorých dodržaní trvá. Rovnako je oprávnený takéto pokyny dávať aj v priebehu výkonu mandátu, je na to však vždy povinný bezodkladne po tom, ako ho o to mandatár požiada.
4. Mandatár sa môže od pokynov mandanta odchýliť, len pokiaľ je to nevyhnutné a nie je možné včas získať súhlas mandanta. Takéto odchýlenie nie je možné, pokiaľ ho mandant výslovne zakáže.
5. Mandatár vykonáva túto zmluvu osobne. Prostredníctvom svojich zamestnancov alebo prostredníctvom tretích osôb (substituentov) môže mandát alebo časť z neho plniť len ak to je možné podľa profesných predpisov, pričom však zodpovedá mandantovi tak, ako by mandát vykonával sám. Mandant je oprávnený tretiu osobu odmietnuť a to aj bez uvedenia dôvodu, v takom prípade mandatár bezprostredne pokračuje vo výkone mandátu sám, pokiaľ nebude dohodnuté inak.

**III.**

**Povinnosti mandanta**

1. Mandant je povinný oznámiť mandatárovi všetky skutočnosti potrebné pre výkon jeho povinností podľa tejto zmluvy a odovzdať mu podklady a informácie, ktoré sú nevyhnutné pre riadne splnenie povinností mandatára, a to s primeranou časovou rezervou potrebnou pre riadny a včasný výkon povinností mandatára.
2. Akékoľvek písomnosti, ktoré mandatár pre mandanta, na jeho pokyn alebo v jeho mene pri plnení tejto zmluvy vyhotoví, vrátane podaní a písomných právnych úkonov a tiež písomnosti, ktoré mandant zverí mandatárovi pri výkone mandátu podľa zmluvy alebo v súvislosti s mandátom, sú od počiatku písomnosťami patriacimi mandantovi. Mandant berie na vedomie, že tieto nie sú predmetom registratúry mandatára.
3. Mandatár sa zaväzuje po dobu trvania tejto zmluvy riadne uchovávať písomnosti mandanta podľa predchádzajúceho odseku.
4. Mandatár nenesie žiadnu zodpovednosť za presnosť alebo úplnosť akejkoľvek informácie poskytnutej mandantom, ani nezodpovedá za škody, ktoré sú spôsobené neposkytnutím potrebných informácií alebo nepresnosťou alebo neúplnosťou poskytnutých informácií zo strany mandanta alebo nesprávnosťou či nevhodnosťou jeho pokynov.
5. Mandant je povinný uhrádzať mandatárovi odmenu v súlade s čl. IV tejto zmluvy.
6. Mandant je povinný na požiadanie mandatára vystaviť a mandatárovi predložiť osobitné plnomocenstvo na zastupovanie v konaní v predmetnej právnej veci.

**IV.**

**Odmena**

1. Mandatárovi prináleží za poskytnutie právneho poradenstva a výkon právnych služieb podľa tejto zmluvy odmena, ktorá je dohodnutá v hodinovej sadzbe vo výške ............ EUR bez DPH.
2. Mandatár predloží mandantovi na odsúhlasenie, vždy do 5. dňa kalendárneho mesiaca nasledujúceho po kalendárnom mesiaci, v ktorom poskytol právne poradenstvo a / alebo právne služby mandantovi, prehľad (súpis) jednotlivých výkonov spolu s uvedením ich časovej náročnosti. Mandant sa k predloženému prehľadu vyjadrí do 5 dní odo dňa jeho predloženia tak, že tento buď schváli alebo predloží mandatárovi svoje pripomienky, ktoré budú následne predmetom rokovania zmluvných strán.
3. Za účelom úhrady odmeny vystaví mandatár faktúru, pokiaľ je mandatár platcom DPH, bude k odmene fakturovaná aj DPH v zmysle príslušných právnych predpisov. Mandatár vystaví faktúru a doručí ju mandantovi vždy do 15. dňa mesiaca nasledujúceho po kalendárnom mesiaci, za ktorý za odmena fakturuje. Prílohou faktúry musí byť mandantom odsúhlasený prehľad výkonov mandatára, inak sa na faktúru neprihliada.
4. Splatnosť faktúry je 15 dní odo dňa jej doručenia mandantovi.

**V.**

**Zodpovednosť za škodu**

1. Zodpovednosť za škodu sa riadi ustanoveniami príslušných právnych predpisov.

**VI.**

**Trvanie zmluvy**

1. Táto zmluva sa uzatvára na dobu určitú v trvaní 24 mesiacov od 01.02.2025 do 31.01.2027.
2. Túto Zmluvu môže ktorákoľvek zo zmluvných strán písomne vypovedať, a to aj bez udania dôvodu. Výpoveď nadobudne účinnosť uplynutím jedného mesiaca od prvého dňa kalendárneho mesiaca nasledujúceho po jej doručení druhej zmluvnej strane.

**VII.**

**Záverečné ustanovenia**

1. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni zverejnenia tejto zmluvy v súlade s osobitným predpisom.
2. Akékoľvek zmeny a doplnenia tejto zmluvy je možné vykonať len písomne vo forme dodatkov a so súhlasom obidvoch zmluvných strán.
3. Práva a povinnosti zmluvných strán touto zmluvou neupravené sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území Slovenskej republiky.
4. Zmluvné strany sa zaväzujú riešiť prípadné spory z tejto zmluvy prednostne dohodou. Pokiaľ zmluvné strany nedospejú k dohode, je ktorákoľvek zo zmluvných strán oprávnená predložiť spor na rozhodnutie súdu vecne, miestne a kauzálne príslušnému podľa Civilného sporového poriadku.
5. Mandant a osoby za neho túto zmluvu podpisujúce súhlasia s tým, aby pre účely spracovania tejto zmluvy, predmetnej právnej veci ako aj pre účely identifikácie predpísanej príslušnými právnymi predpismi mandatár spracovával a ukladal vo svojich informačných systémoch alebo v informačných systémoch tretích osôb osobné údaje mandanta a osôb túto zmluvu za mandanta podpisujúcich. V prípade, ak pri výkone mandátu bude nevyhnutné poskytnúť alebo spracovať osobné údaje akejkoľvek osoby zaväzuje sa mandant obstarať a predložiť písomný súhlas takejto osoby v súlade s príslušnými predpismi platnými v SR v predpísanej a potrebnej forme podľa pokynov mandatára. Mandatár sa zaväzuje pri ukladaní a spracúvaní týchto osobných údajov dodržiavať všetky príslušné právne predpisy platné v SR.
6. Táto zmluva je vyhotovená v dvoch rovnopisoch, z ktorých každý má platnosť originálu. Každá zo zmluvných strán dostane po jednom vyhotovení.

*Zmluvné strany vyhlasujú, že si text tejto zmluvy riadne a dôkladne prečítali, jeho obsahu porozumeli, že tento vyjadruje ich slobodnú a vážnu vôľu prostú akýchkoľvek omylov, že túto zmluvu neuzatvárajú v tiesni ani za zvlášť nevýhodných podmienok, čo potvrdzujú podpismi osôb oprávnených v mene zmluvných strán konať.*

|  |  |
| --- | --- |
| V Lozorne dňa ............  | V .................. dňa ................... |
| **Obec Lozorno**(mandant) | **.............................**(mandatár) |
| **........................................**Mgr. Ľuboš Tvrdoňstarosta obce Lozorno | **........................................**...................... |